আকশেহির বড় মসজিদ

আকশেহির বড় মসজিদ বা আকশেহির গ্র্যান্ড মসজিদ (তুর্কি: Akşehir Ulucami) হচ্ছে তুরস্কের আকশেহিরের একটি ঐতিহাসিক মসজিদ। অবস্থান এই মসজিদটি তুরস্কের কোনিয়া প্রদেশের আকশেহির জেলায় দুদুকাদান স্ট্রিটে অবস্থিত। মসজিদটির স্থানাঙ্ক হচ্ছে: ৩৮°২১′২২″ উত্তর ৩১°২৪′৪২″ পূর্ব। এই মসজিদটি সামনেই আকশেহির জাদুঘর অবস্থিত। ইতিহাস মসজিদ নির্মাণের সঠিক তারিখ জানা যায়নি। তবে এর মিনারের ভিত্তির শিলালিপি অনুসারে এটি অবশ্যই ১২১৩ সালে বা তার আগেই নির্মিত হয়েছে। মিনারটির দায়িত্বে ছিলেন আবু সাঈদ ইব্রাহিম। এই তারিখটি রুম সালতানাতের সুলতান প্রথম কায়কাউসের (রাজত্ব: ১২১১–১২২০) রাজত্বকাল এর সাথে মিলে যায়। পরবর্তী সুলতান আলাউদ্দিন কায়কোবাদের সময়ে (রাজত্ব:১২২০–১২৩৭) মসজিদটি সম্প্রসারিত করা হয়েছিল। পরবর্তীতে সম্ভবত ১৫ শতকে সিরামিকের টাইলস যুক্ত মিহরাব তৈরি হয়েছিল। তবে মসজিদের উত্তর প্রাচীরের পানির ফোয়ারা এবং আঙ্গিনায় শাদিরভান উভয়ই উনিশ শতকে উসমানী সাম্রাজ্যের সময়ে যুক্ত হয়েছিল। ফোয়ারার শিলালিপি অনুসারে এটি ১৮১১ সালে চিহানবেইলির ইয়ারালি ইউসুফের অনুদানে নির্মিত হয়েছিল। পরিমাপ মসজিদের মিনার বাদে উঠান সহ মসজিদের আয়তাকার জমির ক্ষেত্রফল ১,২০০ বর্গমিটার (১৩,০০০ বর্গফুট)। উত্তর-পূর্বে অবস্থিত মিনার এলাকার ভূমির ক্ষেত্রফল ৪.৮ বর্গমিটার (৫২ বর্গফুট)।উত্তর পূর্বে অবস্থিত মিনার ভূমির ক্ষেত্রফল 4.8 মি 2 (52 বর্গফুট)। মসজিদটি নির্মাণে কাটা এবং ভাঙ্গা পাথর ব্যবহার করা হয়েছিল। চিত্রশালা তথ্যসূত্র বহিঃসংযোগ